**Fruktóza-1,6-bisfosfát** (**F1,6BP**, **FBP**, **F1,6P**) je derivát fruktózy fosforylovaný na uhlíkových atómoch C1 a C6, takže patrí medzi fruktózafosfáty. Jej β-D-forma je bežná v bunkách. Po vstúpení glukózy do bunky sa väčšina glukózy premieňa na FBP.

Metabolizmus
------------

### Syntéza

FBP je dôležitým medziproduktom glykolýzy, jednej z hlavných metabolických dráh, a vzniká fosforyláciou fruktóza-6-fosfátu pôsobením fosfofruktokinázy. Táto reakcia je na rozdiel od väčšiny ostatných reakcií glykolýzy ireverzibilná, takže prebieha prakticky len jedným smerom, dokonca je regulácia glykolýzy riadená hlavne reakciou fosfofruktokinázy.

|  |  |  |
| --- | --- | --- |
| fruktóza-6-fosfát | fosfofruktokináza | fruktóza-1,6-bisfosfát |
|  |   |  |
| ATP | ADP |
|  |
| Pi | H2O |
|   |
|   | fruktóza-1,6-bisfosfatáza |  |

Fosfofruktokináza je alostericky aktivovaná pomocou fruktóza-2,6-bisfosfátom, AMP a ADP a alostericky inhibovaná pomocou ATP, citrátu a fosfoenolpyruvátu. V prípade aktivátorov je však lepšie hovoriť o „deinhibítoroch pôsobenia ATP", pretože tieto látky obracajú pôsobenie koncentrácie ATP. Alosterická regulácia fosfofruktokinázy a reakcie, ktorú katalyzuje, je nutná hlavne v svaloch, kde je často zdrojom energie glukóza-6-fosfát získaná z glykogenolýzy, pretože tam nie je možné regulovať rozklad glukózy pomocou regulácie hexokinázy.

### Rozklad

FBP sa potom štiepi na dve zlúčeniny pôsobením aldolázy: glyceraldehyd-3-fosfát (G3P alebo GAP) a dihydroxyacetónfosfát (DHAP). Toto štiepenie je takisto dôvod, prečo musí počas glykolýzy byť glukóza premenená na fruktózu: glukóza nemá vhodne umiestnenú karbonylovú skupinu, takže jej štiepenie by viedlo k dvom uhlíkatým zlúčeninám s rôznymi dĺžkami uhlíkovej kostry.

|  |  |  |  |  |
| --- | --- | --- | --- | --- |
| fruktóza-1,6-bisfosfát | aldoláza | glyceraldehyd-3-fosfát |  | dihydroxyacetónfosfát |
|  |  |  | **+** |  |
|  |  |
|  |
|  |  |
|  |
|  | aldoláza |  |  |  |

FBP je alosterický aktivátor pyruvátkinázy.

Izoméria
--------

*Bližšie informácie v hlavnom článku: Fruktóza*
FBP má len jeden izomér, ktorý je biologicky aktívny, a to β-D-formu. Existuje však mnoho ďalších izomérov, podobne ako u fruktózy.

Chelácia železa
---------------

Bolo ukázané, že FBP je schopná viazať a izolovať ióny Fe2+, teda železo v rozpustnej podobe, ktoré sa môžu oxidovať na nerozpustné Fe3+, ktoré môžu tvoriť reaktívne formy kyslíka prostredníctvom Fentonovej reakcie. Schopnosť FBP viazať Fe2+ umožňuje predísť týmto presunom elektronov a teda pôsobiť ako antioxidant. Niektoré neurodegeneratívne poruchy, napríklad Alzheimerova a Parkinsonova choroba, súvisia s vysokým obsahom kovov a železa, i keď nie je jasné, či u týchto porúch hrá Fentonova reakcia významnú úlohu alebo či môže FBP zastaviť degeneráciu.

Referencie
----------

1. ↑   Glycolysis, tumor metabolism, cancer growth and dissemination. A new pH-based etiopathogenic perspective and therapeutic approach to an old cancer question. *Oncoscience*, 18 December 2014, s. 777–802. DOI: 10.18632/oncoscience.109. PMID 25621294.
2. ↑  BERG, Jeremy M.; Tymoczko, Stryer. *Biochemistry*. 5th. vyd. New York : W.H. Freeman and Company, 2002. Dostupné online. ISBN 0-7167-3051-0.
3. ↑  Nelson, D. L.; Cox, M. M. "Lehninger, Principles of Biochemistry" 3rd Ed. Worth Publishing: New York, 2000. ISBN 1-57259-153-6.
4. 1 2 3 4 5  VOET, Donald. *Biochemistry*. Hoboken, NJ : John Wiley & Sons, 2011. (4th edition.) Dostupné online. ISBN 978-0-470-57095-1. S. 593-637.
5. 1 2 3  ŠKÁRKA, Bohumil; FERENČÍK, Miroslav. *Biochémia*. 3. vyd. [s.l.] : [s.n.], 1992. ISBN 80-05-01076-1. S. 149-154.
6. ↑   Distinguishing the Interactions in the Fructose 1,6-Bisphosphate Binding Site of Human Liver Pyruvate Kinase That Contribute to Allostery. *Biochemistry*, 2015, s. 1516–1524. DOI: 10.1021/bi501426w. PMID 25629396.
7. ↑  BAJIC, Aleksandar; Zakrzewska J; Godjevac D. Relevance of the ability of fructose 1,6-bis(phosphate) to sequester ferrous but not ferric ions. *Carbohydrate Research*, 2011, s. 416–420. DOI: 10.1016/j.carres.2010.12.008. PMID 21232735.

Pozri aj
--------

* Fruktóza-2,6-bisfosfát

Zdroj
-----

*Tento článok je čiastočný alebo úplný preklad článku Fructose 1,6-bisphosphate na anglickej Wikipédii.*